ไทยพาณิชย์อนุมัติ2หมื่นล้านช่วยน้ำท่วม
บอร์ดไทยพาณิชย์อนุมัติ 2 หมื่นล้าน ช่วยน้ำท่วม ลั่นพร้อมขยายวงเงินเพิ่มหากจำเป็น
19 ต.ค. 2554

บอร์ดไทยพาณิชย์อนุมัติ 2 หมื่นล้าน ช่วยน้ำท่วม ลั่นพร้อมขยายวงเงินเพิ่มหากจำเป็น
ดร.วิชิต สุรพงษ์ชัย ประธานกรรมการบริหาร  เปิดเผยว่า คณะกรรมการธนาคารฯได้อนุมัติในหลักการในการปรับเพิ่มวงเงินช่วยเหลือผู้ประสบภัยน้ำท่วมเป็น 20,000 ล้านบาท และพร้อมที่จะขยายวงเงินเพิ่มเติมหากจำเป็น ทั้งนี้ ธนาคารหวังเป็นอย่างยิ่งว่า ด้วยความช่วยเหลือของทุกภาคส่วนที่เกิดขึ้นจะทำให้เราสามารถก้าวพ้นช่วงเวลาที่ลำบากนี้ไปได้” 
"เรื่องที่ธนาคารให้ความสำคัญมากที่สุดในขณะนี้และถือเป็นเรื่องเร่งด่วน คือ ปัญหาน้ำท่วมที่เกิดขึ้น ซึ่งได้ส่งผลกระทบรุนแรงไปในหลายภาคส่วนและอาจขยายวงกว้างขึ้นอีก ธนาคารพร้อมที่จะใช้ทรัพยากรของธนาคารที่มีอยู่ในด้านต่างๆ  ช่วยเหลือลูกค้าและสังคมอย่างเต็มที่ "นายวิชิตกล่าว